**Clwb Gwyliau - ar gyfer pobl ifanc yn y coleg**

Codwyd yr angen am glwb gwyliau mewnol ar gyfer oedolion ifanc sydd ag anabledd dysgu gan fyfyrwyr naill ai’n dychwelyd adref o golegau preswyl, neu golegau lleol, yn ystod gwyliau, a oedd angen gwasanaethau a ddarparwyd gan nifer o asiantaethau preifat.

Ar y pryd hwn nid oedd y myfyrwyr ifanc yn hysbys i staff prif ffrwd yn ein gwasanaethau dydd i oedolion a ddarperir yn draddodiadol yn y gwasanaethau cymdeithasol.

Rydym wedi defnyddio adnoddau’n dda, rydym wedi staffio’r clwb gwyliau gyda'n staff profiadol ein hunain o fewn ein gwasanaethau a’n cyllideb, mae gan rai defnyddwyr wahanol anghenion ychwanegol lle aseswyd yr angen am gymhareb staff 1 i 1 ac rydym hefyd wedi llwyddo i ddarparu hyn.

Roeddem yn awyddus i ddarparu gwasanaeth newydd a chyffrous a oedd yn briodol o ran oedran ac ymgysylltu â'r myfyrwyr sydd ag anabledd dysgu, i'w cefnogi mewn ffordd roeddent yn dymuno cael eu cefnogi, drwy wneud gweithgareddau yr hoffent eu gwneud, a hefyd eu helpu i barhau â'r sgiliau y maent yn eu dysgu yn y colegau, mae hyn yn eu helpu i gadw sgiliau ar gyfer pan fyddant yn dychwelyd.

Gwrandawom ar y defnyddwyr gwasanaeth ifanc pan wnaethant ddweud eu bod am gael math gwahanol o wasanaeth ar gyfer y dyfodol, gwnaethant ddweud wrthym eu bod eisiau gwasanaeth lle y gallant fod gyda phobl o'r un oedran ac sy'n hoffi gwneud yr un pethau, fel chwaraeon, cyfrif , coginio, cerddoriaeth, cwis, celf, ffilm, dawns ac ymarfer corff.

Cysylltom ag Ysgol y Gogarth i ofyn a allem ddefnyddio eu cyfleusterau gwych pan oedd yr ysgol ar gau, mae hyn wedi gweithio'n dda iawn, ac rydym yn defnyddio’r gegin/ystafell fwyta, neuaddau chwaraeon, campfa tu allan ac ystafell synhwyrau.

Mae'r defnyddwyr gwasanaeth i gyd yn teimlo’n gartrefol yn yr ysgol ac mae rhai o'r defnyddwyr gwasanaeth sydd wedi mynychu'r ysgol yn y gorffennol yn hapus mewn amgylchedd cyfarwydd, maent hefyd wedi gallu treulio amser gyda'u cyfoedion, gwneud ffrindiau a chysylltiadau newydd, a pherthnasau a fydd yn parhau y tu allan i'r clwb.

Mae gan y clwb gwyliau fanteision lles i'r defnyddwyr gwasanaeth, gan gynnwys gallu mwynhau'r gweithgareddau y maent eisiau eu gwneud, pan eu bod eisiau eu gwneud, gallant symud o un gweithgaredd i'r llall pryd bynnag y maent yn dymuno, mae’r ymagwedd hyblyg hon yn gweithio'n arbennig o dda gyda defnyddwyr gwasanaeth a allai fod â rhychwant sylw byr, gan sicrhau eu bod wedi eu hysgogi ac yn brysur drwy gydol y dydd. Manteision y clwb ar gyfer rhieni a gofalwyr yw bod rhai rhieni’n gallu parhau i weithio neu'n gallu cael egwyl seibiant haeddiannol yn ystod y gwyliau, gan wybod fod eu mab neu eu merch yn derbyn gwasanaeth wedi'i deilwra i'w hanghenion unigol.

Ers ein clwb gwyliau cyntaf ym mis Hydref 2014 lle'r oedd hyd at 10 o ddefnyddwyr y gwasanaeth yn bresennol bob dydd, mae'r gwasanaeth wedi dod yn boblogaidd iawn ac wedi derbyn adborth da gan ddefnyddwyr gwasanaeth, rhieni a gofalwyr. Erbyn hyn mae gennym hyd at 15 o ddefnyddwyr gwasanaeth yn bresennol ym mhob sesiwn ac rydym hefyd wedi dechrau rhestr aros.